พลเอก ประยุทธ์ จันทร์โอชา นายกรัฐมนตรี กล่าวในรายการ “คืนความสุขให้คนในชาติ” ออกอากาศ ทางโทรทัศน์รวมการเฉพาะกิจแห่งประเทศไทย วันศุกร์ที่ 17 มิถุนายน 2559 เวลา 20.15 น.
สวัสดีครับ พ่อแม่พี่น้องชาวไทยที่รักทุกท่าน
เพื่อเป็นการเฉลิมพระเกียรติเนื่องในโอกาสมหามงคลในปี 2559 ที่พระบาทสมเด็จพระเจ้าอยู่หัวฯ เสด็จเถลิงถวัลยราชสมบัติครบ 70 ปี และเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ ใน 12 สิงหาคม 2559 ที่กําลังจะมาถึง
รัฐบาลโดยกระทรวงเกษตรและสหกรณ์ ร่วมมือกับหน่วยเกี่ยวข้อง จัดโครงการบูรณาการตามแนวทางประชารัฐ ร่วมใจปลูกป่า เสริมความชุ่มชื้นเพิ่มผืนป่า และสร้างแหล่งต้นน้ํา– แหล่งน้ําต้นทุน ภายใต้แนวคิด “9 สัปดาห์สู่วันมหามงคล” โดยการโปรยเมล็ดพันธุ์พืช 10 ชนิด ทางอากาศ ได้แก่  มะค่าโมง ไผ่รวก ไผ่ซางนวล ไผ่ป่า สาธร แสมสาร สีเสียดแก่น อินทนิลน้ํา มะค่าแต้ และขี้เหล็กบ้าน  ควบคู่ไปกับการปฏิบัติการฝนหลวงในแต่ละวัน  ในผืนป่าทั่วประเทศ โดยเฉพาะในพื้นที่เข้าถึงยาก ได้แก่ พื้นที่ลุ่มน้ําป่าสัก อุทยานแห่งชาติเขาค้อ และอุทยานแห่งชาติน้ําหนาว  ระยะเวลาดําเนินการเริ่มตั้งแต่ 12 มิถุนายน – 30 กันยายน 2559นอกจากจะเป็นการปลูกป่าต้นน้ําแล้ว ยังสร้างแหล่งอาหารให้กับสัตว์ป่าด้วย ซึ่งผมก็ได้เน้นย้ําในทุกเวทีการประชุม คือ การน้อมนําแนวทางพระราชดําริของล้นเกล้าฯ ทั้ง 2 พระองค์ของปวงชนชาวไทย
โดยเฉพาะในเรื่อง ป่า น้ํา ดิน  เกษตรกรรม และการพัฒนาคุณภาพชีวิตและทรัพยากรมนุษย์ที่ยั่งยืน  เช่น แก้มลิง ขนมครก ฝายชะลอน้ํา ป่าชุมชน เกษตรทฤษฎีใหม่ ไร่นาสวนผสม  โดยนําองค์ความรู้ต่างๆ เหล่านี้มาประยุกต์ ต่อยอด ขยายผลความสําเร็จ เพื่อจะผลักดักในโครงการต่างๆ ของภาครัฐ ให้เกิดการบูรณาการทุกกระทรวงร่วมกันนะครับ ทั้งนี้ได้นําเทคโนโลยีสมัยใหม่ ทั้งเทคโนโลยีสารสนเทศ  ดาวเทียม  แอปพลิเคชั่นบนมือถือ มาประยุกต์ใช้ อาทิเช่น การทําฐานข้อมูลกลาง  การจดทะเบียนเกษตรกร ศูนย์กลางแอปพลิเคชั่นภาครัฐ   การโซนนิ่ง  เกษตรแปลงใหญ่ ฝายประชารัฐ เป็นต้น  ทั้งนี้ต้องเชื่อมโยงองค์ความรู้ ส่งให้ถึงมือประชาชน โดยเฉพาะเกษตรกร อาชีพอิสระ ผู้มีรายได้น้อย ผ่าน
(1) ศูนย์เรียนรู้ปรัชญาเศรษฐกิจพอเพียงและเกษตรทฤษฎีใหม่ประจําตําบล 7,424 แห่ง ทั่วประเทศ ของกองอํานวยการรักษาความมั่นคงภายในราชอาณาจักร (กอ.รมน.) ร่วมกับศูนย์การศึกษานอกโรงเรียน (กศน.) กระทรวงศึกษาธิการ ร่วมกับกระทรวงมหาดไทย และกระทรวงเกษตรด้วย
(2) ศูนย์เรียนรู้การเพิ่มประสิทธิภาพการผลิตสินค้าเกษตร 882 แห่ง ของกระทรวงเกษตรและสหกรณ์ และ
(3) ศูนย์ดิจิทัลชุมชน 2,000 แห่ง ของกระทรวงเทคโนโลยีสารสนเทศและการสื่อสาร (ICT) ซึ่งในการขยายโครงข่ายบรอดแบนด์ Free Wi-Fi ก็จะเพิ่มการกระจายสู่ชุมชน 10,000 แห่งทั่วประเทศ เพื่อยกระดับองค์กรปกครองส่วนท้องถิ่นในอนาคตนะครับ ทั้ง 3 ศูนย์ดังกล่าว เราจะต้องหาจุดเชื่อมต่อให้ได้ ซึ่งได้มอบหมายให้กับ กระทรวง ไอซีที ไปให้เกิดการบูรณาการร่วมกันทุกศูนย์นะครับ ทุกกระทรวง เพื่อจะเพิ่มศักยภาพซึ่งกันและกัน ใช้จ่ายงบประมาณอย่างประหยัดและคุ้มค่า ทั้งนี้ก็เพื่อจะร่วมกันขับเคลื่อนประเทศไทยไปสู่เศรษฐกิจและสังคมดิจิทัล  สู่ไทยแลนด์ 4.0 ที่จะทําให้ประเทศชาติมีความ มั่นคง มั่งคั่ง และยั่งยืน ตลอดไป
สําหรับในเวทีระหว่างประเทศทุกครั้ง ผมและผู้แทนรัฐบาล รัฐมนตรี รองนายกรัฐมนตรี นอกจากจะเป็นการประชุมหารือไปตามประเด็น หรือตามวัตถุประสงค์ ของการประชุมแล้ว เพื่อเสริมสร้างความสัมพันธ์อันดี มีการพัฒนาอย่างต่อเนื่อง รวมถึงการขยายความร่วมมือระหว่างกันในกรอบต่าง ๆ แล้ว ผมได้ให้น้อมนําหลักการของปรัชญาของเศรษฐกิจพอเพียง ไปแลกเปลี่ยนประสบการณ์ ชี้ให้เห็นถึงแนวทางการพัฒนาที่สร้างความสมดุลในทุกมิติ ให้ทุกประเทศได้ไปพิจารณา ทั้งในเรื่องของความมั่นคง  เศรษฐกิจ  สังคม  สิ่งแวดล้อม อย่างยั่งยืน ได้อย่างแท้จริง สอดคล้องกับวัตถุประสงค์ หรือว่าหลักการของสหประชาชาติ คือการพัฒนาที่ยั่งยืน เพื่อให้เกิดกับสําหรับมวลมนุษยชาติ ทั้งโลก
เช่น 1 การประชุมระดับสูงสมัชชาสิ่งแวดล้อมแห่งสหประชาชาติ ครั้งที่ 2  ณ สํานักงานใหญ่โครงการสิ่งแวดล้อมแห่งสหประชาชาติ กรุงไนโรบี ประเทศเคนยา ประเทศสมาชิกจํานวน 193 ประเทศ  ที่ต้องการกําหนดทิศทางการดําเนินงานด้านสิ่งแวดล้อมของโลกในภาวะปัจจุบัน และกําหนดทิศทางเป้าหมายการพัฒนาในอนาคตในปี 2573 ในที่ประชุมต่างให้การยอมรับหลักปรัชญาของเศรษฐกิจพอเพียงว่าเป็นแนวทางหนึ่งที่จะนําไปสู่การพัฒนาที่ยั่งยืนดังปรากฏในรายงานผลการศึกษาของ UNEP เกี่ยวกับการเพิ่มความร่วมมือแบบใต้ และการเสริมสร้างขีดความสามารถของประเทศกําลังพัฒนา ตามแนวทาง “เศรษฐกิจสีเขียว”
2. การประชุมสุดยอดเอเชีย ด้านความมั่นคง หรือ IISS Shangri-La Dialogue ครั้งที่ 15  ณ สาธารณรัฐสิงคโปร์ ซึ่งเป็นเวทีหารือระดับสูงเกี่ยวกับประเด็นด้านความมั่นคงของประเทศในภูมิภาคเอเชีย-แปซิฟิก ที่ผมได้เน้นย้ําความสําคัญ ของการส่งเสริมการพัฒนาควบคู่กับความมั่นคง อันเป็นรากฐานของการสร้างความเจริญรุ่งเรืองทางเศรษฐกิจ สังคมและวัฒนธรรม หากมีปัญหาความมั่นคงของมนุษย์ (human security) ที่มีความขัดแย้ง ก็จะบั่นทอนความมั่นคงของประเทศในทุกมิติ และทุกภูมิภาคได้ในปัจจุบัน รัฐบาลไทยได้เน้นการแก้ปัญหาที่ต้นเหตุ คือ การพัฒนาจากภายใน ตามแนวทางของพระบาทสมเด็จพระเจ้าอยู่หัว และใช้นโยบาย “ประชารัฐ” ในการขับเคลื่อน เพื่อให้ทุกภาคส่วนของสังคมเข้ามามีส่วนร่วมในการพัฒนาประเทศ  โดยน้อมนําหลักปรัชญาของเศรษฐกิจพอเพียงของพระบาทสมเด็จพระเจ้าอยู่หัว ผู้ทรงมีประสบการณ์ด้านการพัฒนาด้วยพระองค์เองมากว่า 40 ปี และทรงดําเนินงานพัฒนาโดยมีประชาชนเป็นศูนย์กลาง
3. การประชุมกลุ่ม G-77 ที่ไทยเราได้รับเกียรติ ให้เป็นประธานกลุ่มในปีนี้ มีสมาชิกกว่า 130 ประเทศ ผมก็ได้แลกเปลี่ยนประสบการณ์ จากศูนย์ศึกษาการพัฒนาอันเนื่องมาจากพระราชดําริ ทั้ง 6 แห่งศูนย์ศึกษาเขาหินซ้อน  ห้วยทราย  อ่าวคุ้งกระเบน  ภูพาน  ห้วยฮ่องไคร้  พิกุลทอง เพื่อให้ทุกประเทศได้น้อมนําหลักปรัชญาของเศรษฐกิจพอเพียงไปประยุกต์ใช้ ให้เหมาะสมกับสภาพแวดล้อมของแต่ละประเทศสมาชิกนะครับ ไม่ได้ไปบังคับเขา ให้เขายอมรับในหลักการ เหตุผล แล้วก็สิ่งที่สามารถพิสูจน์ได้ด้วยตานะครับ ในศูนย์ต่าง ๆ ได้นําพาเขาไปเยี่ยมชมด้วยนะครับ ทั้งนี้ เพื่อเป็นการเร่งการบรรลุเป้าหมายการพัฒนาที่ยั่งยืน หรือ SDGs 2030 ร่วมกัน ทุกประเทศ ต่างอยู่ในห่วงโซ่เดียวกันนะครับ ตั้งแต่ต้นทาง กลางทาง ปลายทาง ตั้งแต่เพาะปลูก ผลิต แปรรูป สร้างนวัตกรรม และการตลาด ดังนั้นเราจําเป็นต้องพัฒนาไปด้วยกัน เราจะต้องไม่ทิ้งใครไว้ข้างหลัง
ทั้งนี้ ผมอยากให้ทุกคนมีความภาคภูมิใจ ในสมบัติที่พระบาทสมเด็จพระเจ้าอยู่หัวฯ ได้ทรงพระราชทานแก่พสกนิกรชาวไทย ให้เป็นสมบัติของชาติ และจะเป็นต้นแบบหนึ่ง ของการพัฒนาอย่างยั่งยืน ของโลก / ในปีมหามงคลนี้ ก็ครบรอบ 10 ปีที่สหประชาชาติได้ทูลเกล้าทูลกระหม่อมถวาย“รางวัลความสําเร็จสูงสุดด้านการพัฒนามนุษย์ของโครงการพัฒนาแห่งสหประชาชาติ”ก็ขอให้ทุกภาคส่วนได้น้อมนําไปสู่การปฏิบัติ ให้บังเกิดผลเป็นรูปธรรม เพื่อประโยชน์สุข เพื่อความอยู่ดี มีสุขของปวงชนชาวไทยด้วย
ในปัจจุบันรัฐบาลได้ผลักดันมาตรการช่วยเหลือเกษตรกร ปีการผลิต 2559/2560 ตามที่กระทรวงเกษตรฯ เสนอ จํานวน 3 โครงการ วงเงินรวม ราว 930 ล้านบาท ได้แก่ โครงการส่งเสริมสนับสนุนการใช้เมล็ดพันธุ์ข้าวหอมมะลิคุณภาพดี ให้เกษตรกรที่เข้าร่วมโครงการฯ กลุ่มเป้าหมายในแหล่งปลูกข้าวข้าวหอมมะลิ ใน  23 จังหวัด 1,280 หมู่บ้าน 64,000 ครัวเรือน หรือครัวเรือนละไม่เกิน 125 กิโลกรัม คิดเป็นพื้นที่เพาะปลูก 640,000 ไร่
อีกโครงการหนึ่งคือโครงการปรับเปลี่ยนการปลูกข้าวไปปลูกพืชที่หลากหลาย ไร่นาสวนผสมในฤดูทํานาปีนี้นะครับ โดยเฉพาะอย่างยิ่งการทํานาปรัง ปี 2560  โดยการส่งเสริมและสนับสนุนให้พี่น้องเกษตรกรที่เข้าร่วมโครงการ กลุ่มเป้าหมายเกษตรกรผู้ปลูกข้าวในพื้นที่ 22 จังหวัด ลุ่มน้ําเจ้าพระยา 60,000 ครัวเรือน ในพื้นที่ 300,000 ไร่ ให้รวมตัวกันเป็นกลุ่มผลิตเพื่อให้สะดวกต่อการบริหารจัดการในด้านจัดการเรียนรู้  การผลิต การจัดการผลผลิต และการตลาด ให้มีความเหมาะสม ทั้งนี้ก็เพื่อให้เกษตรกรที่สมัครใจเข้าร่วมโครงการนั้นได้มีโอกาสเรียนรู้ในกิจกรรมทางเลือก ให้มีรายได้ระหว่างการลดรอบการปลูกข้าวในฤดูนาปรัง ซึ่งเรามีน้ําน้อยอยู่ในปัจจุบัน
โครงการต่อไปคือ โครงการสนับสนุนสินเชื่อให้แก่กลุ่มชาวนาผู้ผลิตข้าวแบบแปลงใหญ่  เพื่อเป็นค่าใช้จ่ายในการทํานาปี แก่สหกรณ์ กลุ่มเกษตรกร และวิสาหกิจชุมชน ที่ผ่านความเห็นชอบเป็นกลุ่มการผลิตข้าวแบบแปลงใหญ่จากคณะอนุกรรมการนโยบายและพัฒนาการเกษตร และสหกรณ์ของจังหวัด จํานวน 426  กลุ่ม ที่ผลิตข้าวแบบแปลงใหญ่ที่เสนอขอรับการสนับสนุนเงินกู้ วงเงินกู้กลุ่มละ ไม่เกิน 5 ล้านบาท โดยรัฐบาลรับภาระดอกเบี้ยแทนในอัตราร้อยละ 3.51 ต่อปี คิดดอกเบี้ยจากสหกรณ์ กลุ่มเกษตรกร และวิสาหกิจชุมชน ในอัตราเพียง ร้อยละ 0.01 ต่อปี ระยะเวลาชําระเงินคืน เงินต้นนะครับไม่เกิน 12 เดือน
นอกจากนี้ มีการเพิ่มประสิทธิภาพการผลิตสินค้าเกษตร เพื่อจะเสริมสร้างความมั่นคงในอาชีพ รัฐบาลโดยกระทรวงเกษตรและสหกรณ์ ได้ถ่ายทอดเทคโนโลยี ณ ศูนย์เรียนรู้การเพิ่มประสิทธิภาพการผลิตสินค้าเกษตรเพื่อเป็นการเปิดฤดูกาลผลิตใหม่ และเป็นแหล่งศึกษาดูงานในพื้นที่ ซึ่งจะทําให้เกษตรกรจะได้รับบริการของหน่วยงานต่าง ๆ อาทิเช่น
การเตรียมความพร้อมองค์ความรู้เพื่อจะวางแผนการผลิต การเข้าถึงปัจจัยการผลิตต่าง ๆ   การบริหารจัดการความเสี่ยง และการสร้างความเข้มแข็งให้เกษตรกร โดยได้กําชับให้ทุกหน่วยงานในสังกัดได้มีการบูรณาการ การทํางานร่วมกัน โดยใช้พื้นที่ศูนย์เรียนรู้ฯ ทั้ง 882 ศูนย์ เป็นศูนย์รวมให้บริการแก่เกษตรกรได้เห็นตัวอย่างของจริง ให้เห็นสิ่งที่ได้รับมาหลังจากมีการเปลี่ยนแปลงแล้ว เพื่อจะเสริมสร้างความมั่นคงในอาชีพ โดยจะเริ่มเปิดให้เกษตรกรเข้ามาใช้บริการต่อเนื่องตามการเริ่มต้นการผลิตของแต่ละพื้นที่ มีเป้าหมายภาพรวมทั้งประเทศ ทั้งนี้ต้องการให้ต้นทุนการผลิตข้าวลดลงเหลือ 3,000 – 3,500 บาทต่อไร่ โดยประมาณนะครับ จะเป็นการเพิ่มรายได้ให้แก่เกษตรกร และจะต้องคํานึงถึงการเพิ่มประสิทธิภาพในการผลิตและความเหมาะสมของพื้นที่เป็นหลักด้วย
สําหรับในด้านการพัฒนาความเข้มแข็งของเศรษฐกิจฐานราก โดยการลดความเหลื่อมล้ําทางสังคม และการสร้างโอกาสการเข้าถึงบริการภาครัฐ  รัฐบาลโดยกระทรวงมหาดไทย ได้จัดงาน “OTOP Midyear 2016” กลางปีนะครับภายใต้แนวคิด “ความหลากหลายทั่วไทย หาได้ที่เดียว”  ปีหนึ่งเราจัดงาน 3 ครั้งเพื่อให้มีการพัฒนา เป็นลําดับ 1-2-3 ให้มากขึ้นเรื่อย ๆ  โดยเมื่อวันที่ 6 ถึง 13 มิถุนายน 2559  ณ  เมืองทองธานี ได้มีการรวบรวมผู้ประกอบการ OTOP จากทั่วประเทศมาออกร้านจําหน่ายสินค้าแก่ประชาชนกว่า 2,500 บูธ ได้รับการตอบรับจากพี่น้องประชาชนเป็นอย่างดี มีผู้เข้าเยี่ยมชมและเลือกซื้อสินค้าภายในงานกว่า 4 แสนคน มียอดจําหน่าย 800 กว่าล้านบาท  ทั้งนี้ก็เพื่อจะยกระดับผลิตภัณฑ์ OTOP ให้มีคุณภาพและได้มาตรฐานระดับสากล โดยให้ความสําคัญและสนับสนุนส่งเสริมใน 3 เรื่องหลัก ได้แก่
(1)  การส่งเสริมและพัฒนาผู้ผลิต โดยการฝึกอาชีพ ค้นหาศักยภาพด้านการผลิต เพิ่มพูนความรู้ ทักษะในการประกอบอาชีพ และส่งเสริมเครือข่ายผู้ประกอบการ
(2) การพัฒนาคุณภาพและมาตรฐานผลิตภัณฑ์
(3) การส่งเสริมช่องทางการตลาด ทั้งตลาดระดับชาติ ระดับภูมิภาค และระดับโลก ซึ่งจะเป็นการพัฒนาภูมิปัญญาท้องถิ่นต่อยอดเป็นผลิตภัณฑ์ใหม่ๆ ให้มีความหลากหลาย พัฒนาไปสู่การสร้างสรรค์นวัตกรรม ในการพัฒนาสินค้า OTOP แห่งอนาคต หรือ OTOP Nextอย่างไม่หยุดยั้ง  เป็นOTOP Classic 4-5 ดาว OTOP Premium
เพื่อจะคัดเลือกและส่งเสริมไปจําหน่ายบนเครื่องบิน สนามบิน โดยจะอํานวยความสะดวกในการจัดส่ง ณ ปลายทาง และในร้านค้าประชารัฐสุขใจ ซึ่งจะมี Shop ในปั๊ม ปตท. 148 แห่ง เพื่อจะสร้างเครือข่ายการตลาดผ่านระบบออนไลน์ ให้ง่ายต่อการสั่งซื้อผ่านแอปพลิเคชั่นบนมือถือ  และที่กําลังดําเนินการเพิ่มขึ้นมา คือ บริษัทประชารัฐรักสามัคคี จํากัด ที่จะมีบทบาทสําคัญในการสร้างความเข้มแข็งเศรษฐกิจฐานรากให้กับชุมชนต่อไป จากนั้น ก็จะขยายไปสู่ OTOP Brand Name และ OTOP Go Inter เพื่อเป็นการขยายช่องทางการตลาด และประชาสัมพันธ์ทั้งนี้เพื่อจะปลุกกระแสให้คนไทยหันมาใช้ผลิตภัณฑ์ OTOP กันมากยิ่งขึ้น โดยการส่งเสริมผลิตภัณฑ์ OTOP ของรัฐบาลนั้น จะเป็นการสนองแนวพระราชดําริสมเด็จพระนางเจ้าฯ พระบรมราชินีนาถ ที่พระองค์ทรงส่งเสริม การนําภูมิปัญญาไทยในท้องถิ่นมาพัฒนาเป็นผลิตภัณฑ์ต่างๆ ที่จะก่อให้เกิดรายได้ให้แก่ราษฎร จนพัฒนามาเป็นมูลนิธิส่งเสริมศิลปาชีพฯ ซึ่งเป็นต้นทางของการพัฒนาต่อยอดมาเป็นผลิตภัณฑ์ OTOP ในปัจจุบัน
จากมาตรการส่งเสริมดังกล่าว ทําให้ในรอบปี 2558 ที่ผ่านมา ผลิตภัณฑ์ OTOP มียอดจําหน่ายโดยรวมอยู่ที่ 109,000 ล้านบาท สําหรับปี 2559 ที่ผ่านมาแล้ว 7 เดือน ผลิตภัณฑ์ OTOP มียอดจําหน่าย 74,000 ล้านบาท ซึ่งหากสามารถรักษาระดับนี้ได้จนถึงสิ้นปี คาดว่ายอดจําหน่ายจะเพิ่มขึ้นถึง 127,000 ล้านบาท  สูงขึ้นกว่าปีที่ผ่านมาถึงร้อยละ 17  ในการปรับปรุงประสิทธิภาพการบริการภาครัฐเป็นเพียงส่วนหนึ่งของการปฏิรูประบบเศรษฐกิจไทย โดยรัฐบาลได้ดําเนินการครอบคลุมในทุกมิติ ทั้งประชารัฐ การค้าการลงทุนจากต่างประเทศ และในประเทศ การแก้ไขกฎระเบียบ BOI การปรับแก้ไขกฎหมาย การลงทุนในระบบสาธารณูปโภคพื้นฐาน การพาณิชย์ และการเข้าสู่ไทยแลนด์ 4.0 โดยจะต้องดูแลไปถึงเรื่องการอํานวยความสะดวกในการประกอบการธุรกิจด้วยนะครับ เรากําลังปรับปรุง 10 เรื่องด้วยกัน สําหรับความมุ่งมั่นที่จะสร้างเสถียรภาพทางเศรษฐกิจของประเทศนั้นจะต้องควบคู่ไปกับการพัฒนาประเทศในทุกมิติทั้งการยกระดับภาคเกษตรรวมไปถึงการเพิ่มขีดความสามารถในการแข่งขันของภาคอุตสาหกรรม
สําหรับการขับเคลื่อนการอํานวยความสะดวกในการประกอบธุรกิจที่ผมกล่าวไปแล้วนั้น เป็นเรื่องสําคัญสําหรับการลงทุนของประเทศเรา ทั้งเอกชนเราเอง แล้วก็จากต่างประเทศด้วยทั้งนี้ ได้อาศัยพื้นฐานของการของรายงานจาก  Doing Business ซึ่งมีผลการจัดอันดับความยาก/ง่าย ในการเข้าไปประกอบธุรกิจในประเทศต่างๆ ทั่วโลก ของธนาคารโลกนะครับ 10 ด้าน ตั้งแต่การเริ่มต้นธุรกิจ การขออนุญาตก่อสร้าง  ขอใช้ไฟฟ้า น้ําประปา แล้วโทรศัพท์ด้วย ก็ขอให้รวมกันไปด้วย การจดทะเบียนทรัพย์สิน การได้รับสินเชื่อ การคุ้มครองผู้ลงทุนรายย่อย การชําระภาษี  การค้าระหว่างประเทศ การบังคับให้เป็นไปตามข้อตกลง และการแก้ไขปัญหาการล้มละลาย ซึ่งปัจจุบันจะต้องมีการพัฒนา 4 เรื่องด้วยกันก็คือ           เรื่องขั้นตอน เรื่องระยะเวลา เรื่องค่าใช้จ่าย เรื่องกฎหมายระเบียบที่เกี่ยวข้อง ผมก็ได้สั่งการให้หน่วยงานที่เกี่ยวข้องได้ดําเนินการปรับปรุงประสิทธิภาพการทํางานภาครัฐ ใน 3 เรื่องหลัก ก็คือ
(1) การให้บริการผ่านศูนย์บริการแบบเบ็ดเสร็จ ทุกเรื่อง ณ ศูนย์บริการ One Stop Services แห่งเดียวกัน ได้มีการเน้นการบูรณาการหน่วยงาน มาครั้งเดียวขออนุญาตได้ทั้งก่อสร้าง น้ํา ไฟ โทรศัพท์ เป็นต้น
(2) การนําเทคโนโลยีสมัยใหม่มาใช้  เพื่อให้การดําเนินธุรกิจของภาคเอกชน มีความสะดวก ลดอุปสรรค รวดเร็วโปร่งใส ในการติดต่อขอรับบริการจากรัฐ
(3) เทคโนโลยีสารสนเทศ  แอปพลิเคชั่น ในมือถือต่าง ๆ มาให้บริการ ตามนโยบาย “Digital Economy” เพื่อลดขั้นตอน ค่าใช้จ่าย และระยะเวลา ในการให้บริการ การขออนุญาต และการเข้าถึงข้อมูลภาครัฐ
ทั้งนี้ ความมุ่งมั่นและตั้งใจของรัฐบาลในการดําเนินการเพื่อปรับปรุงประสิทธิภาพภาครัฐ อย่างต่อเนื่อง เป็นเหตุผลหนึ่งในเรื่องของการปฏิรูป ซึ่งตั้งแต่เข้ามาบริหารราชการแผ่นดินนั้น เราจะต้องขับเคลื่อนทุกอย่างให้มีการขยายผล ให้เอื้อต่อการลงทุน จูงใจผู้ประกอบการชาวไทย และชาวต่างชาติ ซึ่งจะส่งผลให้เกิดความสะดวกต่อการดําเนินธุรกิจในประเทศ และต่างประเทศด้วยคือต่างประเทศเขาก็ทําอยู่เหมือนกัน เราก็จะเหมือนประเทศเขานะครับ สะดวก รวดเร็ว เช่นกัน วันนี้เราต้องแก้ของเราไปด้วย ซึ่งจะมีผลต่อ การขับเคลื่อนเศรษฐกิจ และเป็นการเพิ่มศักยภาพในการแข่งขันของประเทศ มีภาพลักษณ์ที่ดีต่อการเข้ามาลงทุนของผู้ประกอบการในบ้านเราอีกด้วย ก็ต้องเน้นในเรื่องของการทุจริต คอรัปชั่น ต้องไม่มีอีกต่อไป
ในเรื่องของการเปลี่ยนแปลงภายในประเทศ ที่เป็นผลจากการขับเคลื่อนประเทศ ตามนโยบาย “Digital Economy”  สําคัญอีกประการหนึ่ง ได้แก่  การนําระบบการชําระเงินแบบ “เอนี ไอดี” (Any ID) หรือ ระบบการชําระเงินแบบ “นานานาม” มาใช้สําหรับการโอนจ่ายเงินภาครัฐให้กับประชาชน  โดยตั้งแต่วันที่ 15 กรกฎาคม 2559 นี้เป็นต้นไป กระทรวงการคลังจะเปิดให้พี่น้อง ผู้สมัครใจ ลงทะเบียนในระบบ Any ID  โดยประชาชนที่จะลงทะเบียน ต้องมีข้อมูลอยู่ 3 อย่าง คือ (1) เลขที่บัตรประชาชน (2) เบอร์โทรศัพท์มือถือ  (3) เลขที่บัญชีธนาคาร เป็นหนึ่งในแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) ของรัฐบาล เพื่อความสะดวกสบายที่พี่น้องประชาชนจะได้รับ ในเบื้องต้น 2 ประการ คือ
1. การโอนเงินสวัสดิการจากรัฐบาล กรณีประสบภัยพิบัติ ผลผลิตตกต่ํา เบี้ยยังชีพผู้สูงอายุรวมทั้งเงินสวัสดิการของข้าราชการ เช่น เงินบํานาญ เบี้ยหวัด เงินบํานาญพิเศษ ผ่านระบบ Any ID ก็จะเข้าบัญชีธนาคารที่ผู้ลงทะเบียนระบุไว้ จะเป็นการอํานวยความสะดวก ลดขั้นตอน มีทางเลือกรับเงินโอนจากรัฐบาลมากขึ้นได้รับเงินจากภาครัฐเร็วขึ้น  สําหรับเงินคืนภาษีจากกรมสรรพากร ก็สามารถโอนเข้าบัญชีธนาคารของผู้ลงทะเบียนได้ทันที ไม่ต้องส่งเป็นเช็คขีดคร่อมทางไปรษณีย์ เพราะปัญหาที่ผ่านมา ผู้รับได้บ้าง ไม่ได้บ้าง บางครั้งก็ระยะทางไกล มารับเงินจํานวนน้อย ก็ไม่อยากมาทํานองนี้ ก็ต้องดําเนินการให้เขาสามารถมีความสะดวกโดยไม่ต้องเดินทางมา เราจะเริ่มให้บริการนี้ หลังวันที่ 1 มกราคม 2560 เป็นต้นไป
2. การโอนเงินให้กันของพี่น้องประชาชน โดยใช้เบอร์มือถือแทนเลขที่บัญชีธนาคาร ปัจจุบันเราโอนเงินโดยใช้เลขบัญชี ผ่านเครื่องเอทีเอ็ม อินเตอร์เน็ต และแอปพลิเคชั่นไปยังบัญชีต่างธนาคารต่าง ๆ รวมกันทั้งประเทศกว่า 76 ล้านบัญชี  ค่าธรรมเนียมจะอยู่ที่ครั้งละ 25-35 บาท  แต่ระบบAny ID ใช้แค่เบอร์มือถือ สามารถโอนเงินให้กันได้ ไม่ต้องจําเลขบัญชี ค่าธรรมเนียมถูกกว่า เมื่อเทียบกับการโอนเงินแบบเดิม ทั้งนี้ เป็นส่วนหนึ่งของการนําเทคโนโลยีมาใช้ ในการเพิ่มประสิทธิภาพการทํางาน และการให้บริการประชาชนให้มีประสิทธิภาพมากยิ่งขึ้นนะครับ
สําหรับเรื่องการขับเคลื่อนการบริหารราชการและการปฏิรูปปัจจุบันรัฐบาลมีกลไกคณะกรรมการขับเคลื่อนและการปฏิรูป โดยมีรองนายกฯ ทั้ง 6 ท่าน เป็นผู้รับผิดชอบดําเนินการ ดูแลตามสายงาน อย่างไรก็ตาม ผมก็จําเป็นต้องขับเคลื่อนด้วยตัวเอง โดยได้มีการตั้งคณะกรรมการขึ้นมาติดตามงานของนายกรัฐมนตรี โดยเฉพาะ ซึ่งอาจจะต้องเป็นวาระสําคัญ เร่งด่วนภายใต้การควบคุมของผมเอง ในฐานนายกฯ และ หน.คสช. ซึ่งอาจจะพิจารณาแก้ไขปัญหา ข้อขัดข้อง ติดขัด ทั้งในด้านกฎ ระเบียบ ข้อบังคับ กฎหมาย โดยใช้มาตรการต่าง ๆ และหากจําเป็นก็จะใช้กฎหมายพิเศษ มาตรา 44 ทั้งนี้ก็เพื่อให้นโยบายต่าง ๆ เกิดประสิทธิผลโดยเร็ว ทั้งนี้ ทุกเรื่อง ก็จะต้องเป็นไปตามกฎหมาย ผมมุ่งหวังแต่เพียง ลดเวลา ลดขั้นตอนทําให้เกิดความรวดเร็ว สุจริต โปร่งใสในการดําเนินการโครงการต่าง ๆ ของภาครัฐโดยเฉพาะอย่างยิ่ง การเบิกจ่ายงบประมาณ ที่ทําได้ช้าก็เพราะติดขัดกฎระเบียบต่าง ๆ ดังกล่าวไม่ชาประสิทธิภาพของข้าราชการ เขาอยากจะทํานะครับแต่ติดข้อระเบียบต่างๆ ซึ่งเป็นกฎหมายเดิม ๆ อยู่ยังไม่มีการปรับปรุง วันนี้เราจะต้องเร่งรัดกันเพื่อดําเนินการดังกล่าวให้ได้ในช่วงที่กําลังจะเริ่มปฏิรูประยะที่ 1 นี้นะครับ ในเรื่องของขั้นตอนการทํางาน การติดขัดกฎระเบียบ ข้อบังคับ ระยะเวลา ที่ยืดเยื้อมายาวนาน ทําไม่ได้สักที เราจําเป็นต้องได้รับการแก้ไขต่อไปอย่างรวดเร็ว ผมก็ได้ยกให้เป็นเรื่องสําคัญ
อีกเรื่องที่ผมอยากให้เกิดขึ้นให้ได้คือ การใช้เรือโดยสารในเส้นทางสัญจรทางน้ํา เพิ่มเติม ผมทราบอยู่แล้วนะครับมีการใช้อยู่แล้ว มีการเพิ่มเติมขึ้น ตามคลองต่าง ๆ แต่เส้นทาง คลองผดุงกรุงเกษมนั้น ผมต้องการให้เป็นสัญลักษณ์ เพื่อจะเป็นจุดเริ่มต้น เป็นแรงบันดาลใจ ไม่ได้มุ่งหวังให้ไปกระทบเรื่องอื่นๆ นะครับหากเราไม่คิด ไม่ทํา ไม่เริ่ม ก็จะติดกับดักตัวเอง ปัญหาเดิม ๆ ติดขัดเรื่องน้ําเสีย ติดขัดเรื่องเปิดปิดประตูระบายน้ํา วิ่งได้ตรงไหนก็วิ่งไป วันนี้ก็หลายเส้นทางที่มีการใช้เรือ น้ําก็ยังไม่สะอาดเท่าที่ควรอยู่แล้ว วันนี้เราก็ต้องทําให้ได้ จะเล็กจะน้อย จะใหญ่จะเล็ก เรือ ผมว่าไม่สําคัญ สําคัญให้วิ่งได้แล้วกัน ประชาชนที่สนใจสามารถใช้เรือในการสัญจรไปมาได้ โดยเฉพาะอยู่ในช่วงเวลาที่การจราจรติดขัด หรือแม้กระทั่งในเรื่องของการท่องเที่ยว เพื่อจะชม 2 ข้างทาง บ้านเมืองเราสวยงาม แล้วน้ําที่ว่าก็ไม่ได้สกปรกมากนัก ก็ยังดูดีอยู่ ยังสะอาดอยู่กว่าคลองอื่น ๆ หลายคลอง เพราะฉะนั้นปัญหาเรื่องของการเปิด – ปิดประตูระบายน้ํา ปัญหาของการติดสะพาน ระดับน้ําอะไรต่าง ๆ เหล่านี้ ผมคิดว่าเป็นปัญหาเล็กน้อย ที่เราสามารถแก้ไขได้ด้วยการใช้วิจารณญาณ ในการทํางาน ในการปฏิบัตินะครับ ผมไม่ได้ต้องการไปตําหนิ หรือต่อว่าใครทั้งสิ้น
วันนี้หลายอย่าง เป็นงานนโยบายเราต้องทดลองปฏิบัติให้ได้ก่อน หากมีปัญหา มีข้อเสียหาย หรือติดขัด ก็แก้ไขถ้าแก้ไขไม่ได้ก็ยกเลิกไป ก็แค่นั้นเอง เป็นงานนโยบาย  หากมัวแต่รอกัน รอกฎหมาย ก็เกิดไม่ได้สักอย่าง ประชาชนก็ไม่เห็นความเปลี่ยนแปลง วันนี้เราเข้ามา 2 ปีครึ่งแล้ว หลายอย่างเราทํามาตั้งแต่ต้น ตั้งแต่ปีแรก ใช้เวลาปีครึ่ง โดยเฉพาะอย่างยิ่ง ยกตัวอย่าง เช่นการแก้ไขปัญหาเรื่องการอํานวยความสะดวก การประกอบธุรกิจทั้ง 10 เรื่อง ใช้เวลาทําประมาณปีครึ่ง ก็ทําได้ประมาณ 90% กว่าที่จะสามารถจะไปแข่งขันเขาได้ จะยกระดับ ลําดับของประเทศเราให้ได้ เพียงเรื่องเดียวใช้เวลาปีครึ่ง
แล้วยังมีเรื่องที่ต้องแก้ไขปฎิรูปกันอีกเป็นสิบ เป็นร้อย ๆ เรื่องได้ อะไรที่ทําได้เราก็ต้องทําให้ได้ อะไรติดขัดก็มาบอก ผมก็จะใช้อํานาจที่ผมมีอยู่ให้เกิดประโยชน์สูงสุด โดยไม่พยายามไปละเมิดกฎหมายอื่น ๆ กฎหมายค้านกันเองทั้งหมดนั่นแหละ ไม่มีการปรับปรุง ไม่มีกฎหมายในเชิงบูรณาการ ไม่มีกฎหมายในเรื่องของการที่จะทําให้เกิดความเข้าใจ และมีการใช้จ่ายงบประมาณร่วมกันในกิจกรรมอันเดียวกัน ตอนนี้กําลังแก้กฎหมายอยู่ เรื่องของ พรบ. การใช้จ่ายงบประมาณ  แล้วก็มีกฎหมายเรื่องการบูรณาการการทํางานด้วย เพราะฉะนั้นเราต้องทํา 2 อย่างไปพร้อมกัน อันแรกคือการปรับโครงสร้าง การวางรากฐานให้แข็งแรง ยั่งยืนด้วยกฎหมาย และการปฏิรูปซึ่งอยู่ใน สนช.  ต้องใช้เวลา 3 วาระอีก วันนี้ถ้าเรารออยู่ สิ่งที่สองคือ สิ่งที่ประชาชนคาดหวังก็จะไม่เห็นผลในทันที ถ้าเรารออันที่หนึ่งอย่างเดียว เพราะฉะนั้นอะไรก็ตามที่รออยู่แล้วไม่มีปัญหามากนัก เราก็สามารที่จะแก้ปัญหาด้วยตัวผมเองได้ ด้วยอํานาจที่ผมมีอยู่ ทั้งนี้ก็ไม่ต้องการให้เกิดผลกระทบกับใครทั้งสิ้น
สุดท้ายนี้ ตั้งแต่ 10 มิถุนายน ถึง 10 กรกฎาคม 2559 นี้ เป็นห้วงการแข่งขันฟุตบอลชิงแชมป์แห่งชาติยุโรป หรือที่เรียกว่า ฟุตบอลยูโร 2016 ผมสนับสนุนให้พี่น้องประชาชน เยาวชน ได้มีการเล่นกีฬาเพื่อสุขภาพ ชมกีฬาเพื่อความบันเทิง เพื่อการศึกษา แต่โบราณว่า “ไฟไหม้ 10 ครั้ง ไม่เท่าเสียพนันครั้งเดียว” ดังนั้น ผมก็มีความเป็นห่วงเป็นใยลูกหลาน เยาวชน เกี่ยวกับการพนันบอล และการกระทําผิดกฎหมาย ซึ่งอาจจะพลาดพลั้งได้โดยง่ายจากความรู้เท่าไม่ถึงการณ์ อาจตกเป็นเหยื่อของการพนัน จากความรู้สึกสนุก ตื่นเต้นเพียงชั่วครั้งชั่วคราว หรือผลตอบแทนที่ล่อใจ จนขาดสติขาดความยับยั้งชั่งใจ ส่งผลให้เสียการเรียน เสียอนาคต เสียสุขภาพ เกิดหนี้สิน พ่อแม่เดือดร้อน เกิดปัญหาทําร้ายร่างกาย หรือการคิดสั้นฆ่าตัวตาย ซึ่งถือเป็นวงจรอุบาทว์ นะครับ ในเรื่องการพนันเป็นต้นเหตุแห่งความเสื่อมทั้งปวง
ผมได้สั่งการเน้นย้ําให้หน่วยงานที่เกี่ยวข้อง รวมทั้งสถานศึกษา ให้มีการบังคับใช้กฎหมายกับผู้ที่ฝ่าฝืนเล่นการพนัน แม้เป็นการแก้ปัญหาที่ปลายเหตุ ต้นเหตุต้องไปแก้ที่จิตสํานึก เราก็จําเป็นต้องทํา เพื่อหยุดพฤติกรรมของนักพนัน  สําหรับมาตรการทางสังคมหรือการป้องกันไม่ให้เกิดปัญหาเป็นสิ่งสําคัญที่สุด โดยขอให้พ่อแม่ผู้ปกครอง ครู ได้เอาใส่ใจดูแลให้คําแนะนําตักเตือน บุตรหลาน นักเรียนอย่างใกล้ชิด เพื่อนช่วยเตือนเพื่อน รวมทั้งสื่อมวลชนต้องออกมาชี้ให้เห็นถึงผลกระทบของการพนันอย่างต่อเนื่อง คือชักชวนให้คนดู ให้คนส่งไปรษณียบัตรได้ แต่ก็ต้องเตือนเขาด้วยว่าอย่าเล่นการพนัน ผมขอแค่นี้เอง เราจะต้องเข้มงวดกับผู้ที่เล่นการพนันฟุตบอล เจ้ามือทุกรูปแบบ ไม่ว่าจะเป็นการพนันออนไลน์หรือออฟไลน์ก็ตาม เจ้าหน้าที่ก็ต้องระมัดระวัง ให้มีการปฏิบัติตามกฎหมายอย่างเคร่งครัด  เจ้ามือที่เปิดรับแทงผลฟุตบอล อาจจะต้องเข้าข่ายความผิดฐานฟอกเงินอีกด้วย โดยอาจจะมีการยึดทรัพย์แก่ผู้กระทําผิด ขณะเดียวกัน ผมอยากฝากไปถึงผู้ปกครองให้ช่วยดูแลบุตรหลานของท่านไม่ให้ลูกหลานเข้าไปยุ่งเกี่ยวกับการพนัน เพราะตัวผู้ปกครองอาจมีความผิดฐานปล่อยปละละเลย รวมถึงเยาวชนที่อาจเข้าไปเกี่ยวข้องกับการพนันนั้นก็อยากให้เลิกพฤติกรรมดังกล่าว เพราะอาจทําให้เสียประวัติและเสียอนาคตได้ สิ่งที่ผมกล่าวมาวันนี้นั้นเป็นอนาคตของประเทศทั้งสิ้น ฝากความหวัง ฝากความเข้าใจ และขอความร่วมมือกับคนไทยทุกคน ขอให้ทุกอย่างสําเร็จไปได้ด้วยดี
ขอบคุณครับ สวัสดีครับ  ขอให้มีความสุขวันหยุดสุดสัปดาห์